stanford-oval/wikipedia huggingface dataset:
Osakekirja
Suomalaisen osakeyhtiön osakekirja

Suomalaisen osakeyhtiön osakekirja voidaan antaa vain nimetylle osakkeenomistajalle, joka on merkitty yhtiön osakasluetteloon (nimiosake). Nimetön haltijaosake ei ole Suomessa enää mahdollinen, mutta muualla niitä käytetään.
Osakeyhtiön osakekirjassa on oltava seuraavat asiat:
yhtiön toiminimi ja Y-tunnus
osakkeiden järjestysnumerot, tai lukumäärä ja osakekirjan järjestysnumero
osakelaji, jos yhtiössä on useita osakelajeja
päiväys
hallituksen tai hallituksen valtuuttaman allekirjoitus; painettu allekirjoitus käy
Lisäksi osakekirjassa on oltava maininta velvollisuudesta suorittaa erityisiä maksuja yhtiölle, muuntolausekkeesta, lunastuslausekkeesta, suostumuslausekkeesta tai hankkimis- tai lunastamisehdosta, jos yhtiöjärjestykessä on näitä koskeva määräys.
Osakekirjaan on tehtävä merkintä, jos osakekirja mitätöidään tai jos osakekirjan esittämistä vastaan jaetaan varoja tai annetaan erillinen todistus (väliaikaistodistus, optiotodistus tai osakeantitodistus).
Suomalaisen osakeyhtiön näkökulmasta sen osakekirjalla ja siihen liittyvillä muilla arvopapereilla on käytännön merkitystä vain niiden oikeuksien kohdalla, joita ei voi käyttää ilman arvopaperin esittämistä. Näitä ovat varallisuuspitoiset oikeudet kuten osinko ja merkintäoikeus. Sen sijaan osakkeen hallinnoimisoikeuksien käyttämiseksi osakekirjaa ei tarvita. Niiden käyttöön riittää merkintä osakasluettelossa.
Suomalaisen asunto-osakeyhtiön osakekirja

Osakekirjat olivat aiemmin pakollisia suomalaisissa asunto-osakeyhtiössä. Osakekirja oli annettava kustakin osakehuoneiston hallintaan oikeuttavasta osakeryhmästä. Vuodesta 2019 alkaen uudet asunto-osakeyhtiöt eivät kuitenkaan voi antaa osakekirjoja. Vanhojen asunto-osakeyhtiöiden on luovuttava niistä myöhemmin.
Silloin, kun asunto-osakeyhtiöiden oli vielä annettava osakekirjoja, ne oli painettava hyväksytyssä painolaitoksessa varmuus- eli turvapainatuksessa. Turvapainatuksen tarkoitus on ollut väärentämisen estäminen niin, ettei samoista osakkeista voi painattaa useita osakekirjoja. Turvapainatus uusissa asunto-osakeyhtiöissä on ollut tavallista vuodesta 1972 alkaen; pakolliseksi se on kuitenkin tullut vasta myöhemmin. Vanhat osakekirjat siltä ajalta, kun turvapainatusta ei ole tarvinnut tehdä, ovat kuitenkin edelleen päteviä. Vanhojen asunto-osakeyhtiöiden ei ole tarvinnut turvapainattaa osakekirjojaan muuten kuin siinä tapauksessa, että kaikki osakekirjat on vaihdettu uusiin.
Asunto-osakeyhtiön osakekirjassa on oltava yhtiön toiminimi. Siinä on oltava myös yhtiön yritys- ja yhteisötunnus, mutta vanhoista osakekirjoista se yleensä puuttuu. Osakekirjassa on mainittava osakekirjan järjestysnumero, joko osakkeiden lukumäärä tai niiden järjestysnumerot ja lisäksi se osakehuoneisto, jonka hallintaan osakeryhmä oikeuttaa. Jos yhtiössä on lunastuslauseke tai osakkeita koskee jokin lain mukainen luovutusrajoitus, nämä tiedot on merkittävä näkyviin. Osakekirjassa on lisäksi oltava päiväys ja hallitusten jäsenten omakätinen allekirjoitus. Painettu allekirjoitus ei käy.
Asunto-osakeyhtiön osakekirjaan voi kuulua osinkolippuja. Tämä ei kuitenkaan ole yleistä, sillä asunto-osakeyhtiön varojen jakaminen osakkeenomistajille on äärimmäisen harvinaista.
Siirtomerkinnät

Osakekirja on tavallisesti asetettu nimetylle henkilölle (edellä mainittu nimiosake). Hänen nimensä on kirjoitettu osakekirjan ensimmäiselle sivulle. Kun osakekirja siirretään toiselle omistajalle esimerkiksi kaupalla tai lahjoituksella, siihen tehdään siirtomerkintä. Merkintä tehdään siirtomerkinnöille varattuun osaan joko osakekirjan sisäsivulle tai takasivulle. Siirtotapoja on kaksi: nimisiirto ja avoin siirto.
Nimisiirto tarkoittaa siirtoa nimetylle uudelle omistajalle. Siirtomerkintä kuuluu: ”Siirretään Arvo Rahavirralle. Kristiina Varajoki”. Kristiina Varajoen entinen osakekirja kuuluu nyt Arvo Rahavirralle. Kun Rahavirta siirtää osakkeen eteenpäin, hänen on tehtävä siihen uusi siirtomerkintä. Uusi siirto voi olla joko nimisiirto tai avoin siirto.
Avoin siirto tarkoittaa, että osakkeen aiempi omistaja kirjoittaa osakekirjaan pelkästään oman nimensä. Osakekirja kuuluu nyt sille, jolla on se hallussaan. Avoimella siirrolla saadun osakkeen voi luovuttaa eteenpäin merkitsemättä siihen uutta siirtoa. Osakekirja ainoastaan luovutetaan seuraavan omistajan haltuun.
Avoimella siirrolla osakkeen saanut voi muuttaa siirron nimisiirroksi. Silloin uusi omistaja merkitsee avoimen siirron yläpuolelle sanan ”siirretään" ja oman nimensä. Jos osakkeella on avoin siirto ”Kristiina Varajoki” ja osake on sittemmin päätynyt Arvo Rahavirralle, Rahavirta voi muuttaa avoimen siirron nimisiirroksi itselleen täydentämällä merkinnän seuraavasti: ”Siirretään Arvo Rahavirralle. Kristiina Varajoki”. Nimisiirroksi muuttaminen ei kuitenkaan ole välttämätöntä.
Siirtosarjan on oltava katkeamaton siitä, kenet on merkitty yhtiön osakeluetteloon, aina osakekirjan nykyiseen haltijaan asti. Siirtosarja voi koostua sekä nimisiirroista, avoimista siirroista että molemmista. Jos siirtosarjan katkeamattomuus ei käy siirtomerkinnöistä ilmi, se on osoitettava erillisillä saantoasiakirjoilla. Tämä on tarpeellista silloin, jos nimisiirrolla osakkeen saanut on kuollut, menettänyt oikeustoimikelpoisuutensa tai muuten estynyt siirtomerkinnän tekemisestä, ja osakekirja on muiden toimesta siirretty. Tarvittavat asiakirjat riippuvat tilanteesta.
Siirtosarjaa ei tarvitse tutkia, jos osakekirjan haltija on merkitty omistajana yhtiön osakeluetteloon. Tällöin häntä voi pitää oikeutettuna määräämään osakkeista (ns. omistajaolettama). Jos osakekirjan haltijaa ei kuitenkaan ole merkitty osakeluetteloon, on tutkittava siirtosarja edellä kerrotulla tavalla. Asunto-osakeyhtiön isännöitsijäntodistuksesta käy selville, kenet on merkitty osakeluetteloon, mutta tieto voidaan merkitä myös osakekirjaan.
Kun paperiosakkeita myytiin pörssissä, myyjä teki osakekirjaan avoimen siirron. Myyjähän ei voinut tietää, kuka oli osakekirjan seuraava omistaja. Jos viimeinen siirto oli avoin siirto, myyjän ei tarvinnut tehdä mitään siirtomerkintää.
Haittapuolia

Osakekirjoista on käytännössä yhtiölle ja osakkaille tiettyjä haittoja. Osakekirja voi kadota. Kun osakkeenomistaja myy ison osakekirjan osakkeista vain osan, täytyy osakekirja jakaa pienempiin osakekirjoihin. Osakeannissa merkityille osakkeille täytyy antaa uudet osakekirjat. Jos yhtiö liittyy arvo-osuusjärjestelmään, osakekirjat on kerättävä osakkailta pois.
Osakekirjan uusiminen

Jos osakekirja on kadonnut, tuhoutunut tai varastettu, se täytyy kuolettaa. Kuolettamista haetaan Suomessa käräjäoikeudelta.
Kun osakekirja on kuoletettu, sen tilalle voi saada yhtiöltä uuden osakekirjan. Myös turmeltuneen osakekirjan tilalle voi saada uuden. Uusimiskulut maksaa osakkeenomistaja. Uuteen osakekirjaan on tehtävä merkintä, että se on annettu kuoletetun osakekirjan sijaan.
Myös talongin voi Suomessa kuolettaa, sen sijaan osinkokuponkia ei voi. Kadonneen tai tuhoutuneen osinkokupongin viimeinen haltija voi nostaa sitä vastaavan osingon, jos hän ilmoittaa asiasta yhtiölle eikä kukaan muu nosta osinkoa säädetyn ajan kuluessa.
Asunto-osakeyhtiön osakekirja joudutaan uusimaan, jos osakkeiden lukumäärä muuttuu. Näin voi tapahtua esimerkiksi huoneistoja yhdistettäessä tai jaettaessa ja myös silloin, jos osakkeiden lukumäärä kasvaa huoneiston laajentamisen vuoksi.
Osakekirjojen keräily

Osakekirjojen keräily eli skripofilia on suhteellisen uusi harrastus. Keräilyn suosio on noussut 2010-luvulla. Eniten keräilijöitä on Yhdysvalloissa, Isossa-Britanniassa, Saksassa ja Ranskassa. Alan suomalainen järjestö Osakekirjakeräilijät ry. perustettiin vuonna 2007.
Keräilyosakekirjan hintaan vaikuttavat kohteen ikä, ulkonäkö, lukumäärä, kunto sekä yhtiön tunnettuus, toimiala ja sijainti. Osakekirjassa oleva kuuluisan henkilön allekirjoitus tai nimi nostavat hintaa. Espanjassa, Ranskassa ja Italiassa painetut osakekirjat ovat erityisen värikkäitä.
Vanhin tunnettu osakekirja on Amsterdamin pankin osakekirja 1600-luvulta. Samalla vuosisadalla valmistettiin osakekirjoja jo myös Englannissa ja Saksassa. Ruotsin vanhimmat tunnetut osakekirjat ovat 1720-luvulta.
Kuvia

Puolalainen osakekirja, jossa talonki ja kuponkeja, 1923
Osakekirja, jossa leimamerkkejä, USA 1900
Osakekirja, USA 1965
Suomalainen osakekirjalomake, makuloitu, 1941
Aiheesta muualla

Vanhoja osakekirjoja kadoksissa miljoonatolkulla
porssitieto.fi osakekirjojen siirrosta arvo-osuusjärjestelmästä
Osakekirjan vanhentuminen
Vanhojen osakekirjojen keräilyharrastus
Puolalainen osakekirja. Alhaalla osinkokuponkeja ja talonki.
Suomalainen osakekirja, sport-malli. Dorseeraus vihreällä nauhalla, 10 osaketta.
Onni Gideonin kvintetti

| Onni Gideonin kvintetti Onni Gideon |
| --- | --- | --- |

Kokoelmalevyn tiedot
 Julkaistu: 2010
 Formaatti: CD
 Kesto: 73.07
 Levy-yhtiö: Salix
Onni Gideonin muut julkaisut
| Aloha oe 1989 | Onni Gideonin kvintetti 2010 |   |
Onni Gideonin kvintetti on suomalaisen Onni Gideonin orkesterin albumi vuodelta 2010, jossa ovat laulusolisteina Annikki Tähti ja Wiola Talvikki.
Kappaleet

Tunnussävel 1 (1:06)
Annikki Tähti – Secret Love (2:59)
Orkesteri – Cherry Pink and Apple Blossom White (3:27)
Annikki Tähti – It Happened in Kaloha (3:15)
Annikki Tähti – Sylin täydeltä päivänpaistetta (2:25)
Orkesteri – Working Eyes (2:14)
Annikki Tähti – Day After Day I Will Only Love You (2:23)
Orkesteri – I Only Have Eyes for You (2:32)
Annikki Tähti – Story of Tina (3:13)
Orkesteri – Havaiji (2:26)
Annikki Tähti – Onko syytä itkeä (2:19)
Orkesteri – Tango Bolero (4:15)
Annikki Tähti – Jos sä saisit sydämein (2:24)
Orkesteri – I Can’t Believe That You’re in Love with Me (3:13)
Orkesteri – Signatur melodie (1:03)
Onni Gideon – Kuulutus (0:40)
Wiola Talvikki – Somebody Loves Me (2:45)
Onni Gideon – Kuulutus 2 (0:25)
Orkesteri – Embraceable You (3:07)
Wiola Talvikki – En Yucatan (2:28)
Orkesteri – Love Letters (2:58)
Onni Gideon – Kuulutus 3 (0:24)
Wiola Talvikki – I Cover the Waterfront (4:17)
Orkesteri – Do You Know What It Means to Miss New Orleans (2:50)
Orkesteri – Coop de graas (2:06)
Wiola Talvikki – Vems lilla vän är du (2:48)
Wiola Talvikki – C’est magnifique (2:02)
Wiola Talvikki – Night and Day (2:42)
Wiola Talvikki – Green Door (3:20)
Orkesteri – Tunnussävel 2 (0:59)
Shandong Taishan

Shandong Luneng Taishan FC on vuonna 1988 perustettu kiinalainen jalkapalloseura Jinanin kaupungista. Seuran miesten edustusjoukkue pelaa maan korkeimmalla sarjatasolla. Shandong Luneng kuuluu 1990- ja 2000-lukujen menestyneimpiin kiinalaisseuroihin.
Historia

Shandong Luneng on perustettu vuonna 1988 pitkän historian omaavan Shandong Provincialin pohjalle. Shandong Provincial oli pelannut pääsarjassa kaudesta 1973 alkaen ja sijoittunut parhaimmillaan hopealle. Uuden seuran alku ei ollut yhtä lupaava, sillä se putosi liigasta kauden 1989 päätteeksi. Taloudellisista vaikeuksista kärsinyt Shandong Luneng putosi aina 3. divisioonaan saakka, kunnes nousi kaudeksi 1994 takaisin pääsarjaan.
Shandong Luneng on menestynyt pääsarjataipaleellaan loistavasti heti debyyttikaudestaan saakka, jolloin se sijoittui viidenneksi. Seuran huonoin liigasijoitus on 12:s kaudelta 2003. Ensimmäisen liigamestaruutensa Shandong Luneng nappasi kaudella 1999 serbialaisvalmentaja Slobodan Santračin johdolla.
Meriitit

Kiinan mestaruus (4): 1999, 2006, 2008, 2010
Hopeaa (5): 1976, 1981, 1982, 1983, 2004
Kiinan cup (4): 1995, 1999, 2004, 2006
Hopeaa (2): 1996, 2005
Kiinan liigacup: 2004
Entisiä valmentajia

2015-2016  Mano Menezes
2012-2013  Radomir Antić
2012   Henk ten Cate
2011  Manuel Barbosa
2011  Rajko Magić
2010-2011  Branko Ivanković
2004-2009  Ljubiša Tumbaković
2002-2003  Valeri Nepomnjaštši
2001  Boris Ignatjev
1999-2000  Slobodan Santrač
1998  Kim Jung-Nam
1994-1997  Yin Tiesheng
Aiheesta muualla

Viralliset kotisivut
Seitsemäs sinetti (albumi)

| Seitsemäs sinetti Absoluuttinen Nollapiste |
| --- | --- | --- |

Studioalbumin tiedot
 Äänitetty : kesä–heinäkuu 2003
 Julkaistu: 19. syyskuuta 2003
 Tuottaja(t): Absoluuttinen Nollapiste
 Tyylilaji: rock
 Kesto: 46.57
 Levy-yhtiö: Johanna
Listasijoitukset
  15.
Absoluuttisen Nollapisteen muut julkaisut
| Nimi muutettu 2002 | Seitsemäs sinetti 2003 | Sortovuodet 1994–2004 2004 |
Singlet albumilta Seitsemäs sinetti
 ”Mustaa ei ole” Julkaistu: 25. huhtikuuta 2003  ”Täytyy muistaa (tapaus Foliosurmat)” Julkaistu: 29. elokuuta 2003  ”Jarrutan” Julkaistu: 28. tammikuuta 2004
Seitsemäs sinetti on Absoluuttisen Nollapisteen vuonna 2003 ilmestynyt seitsemäs studioalbumi. Levy on ensimmäinen, jolla soittaa myöhemmin yhtyeeseen pysyvästi liittynyt kosketinsoittaja Janne Hast.
Levyllä ei ole kantavaa teemaa kuten edellisellä albumilla Nimi muutettu, eikä se ole yhtä kevyt kuin Olos. Levyn vastaanotto oli ristiriitainen: jotkut kriitikot pitivät levyä hyvänä, toiset taas nopeasti tehtynä välityönä.[lähde? ] Albumi nousi Suomen virallisen listan sijalle 15.
Kappaleet

Kaikki kappaleet säveltäneet Tommi Liimatta ja Aki Lääkkölä sekä sanoittanut Liimatta, ellei toisin mainittu. Sovitukset Lääkkölä, Otsala, Krutsin, Hast ja Marko Olavi, paitsi 4 ja 7 Lääkkölä, Otsala, Liimatta, Krutsin, Hast ja Marko Olavi, ja 5 Otsala.
Kerro ketä ajattelit – 4.43
Viikon perehtymisjakso – 4.07 (säv. Tommi Liimatta, Aki Lääkkölä, san. Liimatta, Tomi Krutsin)
Täytyy muistaa (tapaus Foliosurmat) – 4.09 (säv. Liimatta, Lääkkölä, san. Liimatta, Krutsin)
Tyynyn kääntöpuoli – 4.06 (säv. ja san. Aake Otsala)
Parta – 1.42 (säv. Otsala, Krutsin, Janne Hast, Liimatta)
Jarrutan – 4.57
Käsitys lastenlapsista – 2.08 (säv. Liimatta, san. Liimatta, Krutsin)
Mustaa ei ole – 6.14
Kultainen leikkaus – 5.42
Nummirock – 4.09 (säv. Liimatta, Lääkkölä, san. Liimatta, Krutsin)
Sinetti – 5.00 (säv. Lääkkölä, Liimatta)
Kokoonpano

| --- | --- |
 Yhtye Tommi Liimatta – laulu  Aki Lääkkölä – kitara  Aake Otsala – bassokitara, laulu  Tomi Krutsin – lyömäsoittimet, laulu Vierailevat muusikot Janne Hast – koskettimet  Anna Ranki – laulu (1, 3, 11)  Mikko Kuisma – viulu (7, 10) :  Tuotanto Marko Olavi ja Aake Otsala – äänitys ja miksaus  Pauli Saastamoinen – masterointi  Sam Sam Gang – kuvat ja kansien suunnittelu  Sam Sam Gang ja Japa Mattila – kansien taitto
Arvostelut

Desibeli.net:
Nyt.fi:
Soundi:
Aiheesta muualla

Levyn saate
Levyn arvosteluita
Seitsemäs maailma

| Seitsemäs maailma Seitsemäs maailma |
| --- | --- | --- |

Studioalbumin tiedot
 Äänitetty : 1983
 Julkaistu: 1983
 Tuottaja(t): Pekka Aarnio
 Tyylilaji: Suomirock, uusi aalto
 Levymerkki: Johanna
Seitsemännen maailman muut julkaisut
|   | Seitsemäs maailma 1983 |   |
Seitsemäs maailma on samannimisen suomalaisen yhtyeen ainoaksi jäänyt albumi, joka julkaistiin vuonna 1983.
Vuoden 1982 Taksvärkki-kiertuetta varten kerättiin ryhmä, johon kuului Se-yhtyeen ”ydinryhmän” lisäksi muun muassa 1970-luvun vasemmistolaisessa laululiikkeessä mukana ollut Liisa Tavi ja punkyhtye Laman Charlie. Kappaleiden sanat perustuivat pääosin Leo Vossin runoihin. Ideana oli kehitysmaiden ahdingon ja vapaustaistelun kuvaaminen monin välinein: yhtyeen keikoilla kuultiin nauhalta myyttisiä tarinoita, ja taustakankaalla oli Timo ja Inna Aarnialan kuvia.
Vuonna 2023 Svart Records uudelleenjulkaisi levyn vinyylinä.
Kappaleet

Sävellykset ja jousisovitukset Yari, sovitukset Seitsemäs Maailma ja sanoitukset Leo Vossi, paitsi missä toisin mainitaan.
A-puoli
Ihmisen nahka – 3.41
Ikävä – 2.51
Vapaus on ihmisen nimi – 2.24
Vuorten pojat – 3.33 (san. Leo Vossi ja Yari)
Viimeinen leiri – 2.39
B-puoli
Kahdeksankaistainen tie – 4.06
Jumalan kaupunki – 4.07 (san. Leo Vossi, Yari, B. Traven & R. Ekholm)
Maailman vaarallisin mies – 4.06 (san. Leo Vossi ja Yari)
Kun pensaat kukkivat – 3.26
Tekijät > Kokoonpano levyllä

Charlie: laulu, akustinen kitara, lyömäsoittimet
Kari Hipponen: kitara
Eeva Koivusalo: basso
Liisa Tavi: laulu
Pekka Ulmanen: kosketinsoittimet
Sidi Vainio: rummut & lyömäsoittimet
Yari: laulu, kitara, kosketinsoittimet
Tekijät > Muut

Tuottaja: Pekka Aarnio
Kansi: Timo & Inna Aarniala
Aiheesta muualla

Albumi Yarin sivuilla
Patson Daka

Patson Daka toukokuussa 2018.
Patson Daka (s. 9. lokakuuta 1998 Chingola) on sambialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Leicester Cityä.
Daka siirtyi kotimaastaan pelaamaan Eurooppaan vuonna 2017, ensin lainalle FC Lieferingiin ja kesällä 2017 sen emoseuran Red Bull Salzburgin omistukseen. Hän pelasi Red Bull Salzburgissa kaudella 2017–2018 Itävallan Bundesliigaa kahdeksan ottelua ja seuraavalla kaudella 15 ottelua, joissa hän teki kolme maalia. Eurooppa-liigassa hän pelasi kaudella 2018–2019 neljä ottelua ja teki kaksi maalia Club Bruggea vastaan. Kaudella 2019–2020 Daka teki 31 liigaottelussa 24 maalia ja oli liigan toiseksi paras maalintekijä. Mestarien liigan lohkovaiheessa hän teki maalin vierasottelussa Genkiä vastaan. Kaudella 2020–2021 Daka teki 28 bundesliigaottelussa 27 maalia ja oli ylivoimaisesti liigan paras maalintekijä. Mestarien liigassa hän pelasi neljä ottelua mutta ei tehnyt maaleja. Hän voitti Itävallan-mestaruuden neljä kertaa peräkkäin 2018–2021 ja Itävallan cupin kolmesti 2019–2021.
Kesällä 2021 Daka siirtyi englantilaisseura Leicester Cityyn. Hän voitti heti FA Community Shieldin. Englannin Valioliigassa hän pelasi kaudella 2021–2022 kaikkiaan 23 ottelua ja teki viisi maalia. Eurooppa-liigan kuudessa ottelussa hän teki viisi maalia sekä Konferenssiliigan neljässä ottelussa yhden maalin. Seuraavan kauden 30 valioliigaottelussa hän onnistui maalinteossa neljä kertaa.
Daka pelasi alle 20-vuotiaiden Afrikan-mestaruuskilpailuissa vuosina 2015 ja 2017. Jälkimmäisellä kerralla hän voitti mestaruuden ja teki turnauksen viidessä ottelussaan neljä maalia: alkulohkossa Guineaa vastaan yhden ja Egyptiä vastaan kaksi sekä loppuottelussa Senegalia vastaan yhden. Saman ikäluokan MM-kilpailuissa 2017 hän pelasi joukkueensa kaikki viisi ottelua, joista neljässä ottelussa avauskokoonpanossa ja kolmessa viimeisessä täydet minuutit. Hän teki maalin alkulohko-ottelussa Irania ja jatkoaikatappioon päättyneessä puolivälieräottelussa Italiaa vastaan.
Daka on pelannut Sambian A-maajoukkueessa vuodesta 2015 alkaen. Hän on heinäkuun 2023 puoliväliin mennessä pelannut 35 A-maaottelua ja tehnyt niissä 12 maalia. Maaleistaan kaksi hän teki Afrikan-mestaruusturnauksen karsintaottelussa Algeriaa vastaan maaliskuussa 2021 ja kaksi samaan karsintaan kuuluneessa ottelussa Zimbabwea vastaan neljä päivää myöhemmin.
Aiheesta muualla

Kuvia tai muita tiedostoja aiheesta Patson Daka Wikimedia Commonsissa
Leicester City – Englannin Valioliiga
1 Ward |
2 Justin |
3 Faes |
4 Coady |
5 Okoli |
6 Ndidi |
7 Fatawu |
8 Winks |
9 Vardy |
10 Mavididi |
14 Decordova-Reid |
16 Kristiansen |
17 Choudhury |
20 Daka |
21 Ricardo |
23 Vestergaard |
24 Soumaré |
26 Nelson |
27 Marçal |
28 Cannon |
30 Hermansen |
31 Iversen |
33 Thomas |
34 Golding |
35 McAteer |
37 Alves |
40 Buonanotte |
41 Stolarczyk |
44 Braybrooke |
Manageri Cooper
Pelinaiset

Pelinaiset (engl. Footballers' Wives) on brittiläisen Shed Productionsin vuodesta 2002 tuottama draamasarja. Sarjassa seurataan Earls Park Football Club -nimisen jalkapallojoukkueen jäsenten elämää ja varsinkin heidän vaimojensa juonittelua. Suomessa sarjaa on esittänyt Nelonen.
Pelinaisia on tehty yhteensä viisi tuotantokautta, joista vasta kaksi ensimmäistä on ilmestynyt myytäväksi suomenkielisillä tekstityksillä.
Sarja on päättynyt eikä sitä enää valmisteta.
Santahaminan varuskunta

Santahaminan varuskunta on Santahaminan saarella Helsingissä (vuoteen 1946 asti Helsingin maalaiskunnassa) toimiva varuskunta, jolla sijaitsee muun muassa Maanpuolustuskorkeakoulu laitoksineen. Alun perin Santahaminan varustamisen aloitti Venäjän keisarikunnan armeija Suomen sodan aikana 1808 kahdella kenttätykistöpatterilla. Oolannin sodan aikana varuskunta sai Suomenlinnan ohella osansa Yhdistyneen kuningaskunnan Kuninkaallisen laivaston tykkitulesta, minkä seurauksena kuolleiden venäläisten sotilaiden muistolle on Maanpuolustuskorkeakoulun pihalle pystytetty muistomerkki.[lähde? ]
Suomen sota ja Suomen suuriruhtinaskunnan aika

Suomen sodan aikana Santahaminan länsikärkeen rakennettiin kahdeksantykkinen venäläinen kanuuna-mörssäripatteri. Santahaminan tiilitehtaan yhteyteen rakennettiin 1820-luvulla ensimmäinen kasarmi. 1832 rakennettiin tykistölle sopiva ampuma-alue, jota käytettiin 1800-luvulla.
Brittien ja ranskalaisten Krimin sodan (eli Oolannin sodan) yhteydessä järjestämän merisaarron aikana Santahaminan varuskunnassa oli muun muassa noin 1 100 tykkimiestä, joista 700 oli suomalaista alkuperää. He palvelivat 12 tykistöpatterissa.
Ennen ensimmäistä maailmansotaa Santahaminan varuskunnassa oli vuonna 1907 kahdeksan linnoitustykistöpatteria, joilla oli yhteensä 52 tykkiä – noin neljäsosa Viaporin tykistön tykeistä. Varuskunnan ortodoksinen kirkko valmistui 1908. Alueelle rakennettiin paljon kasarmeja 1905–1916. Santahaminan varuskunnassa oli useita yksiköitä: kenraalimajuri Töpferin komentama Lesnoin 197. jalkaväkirykmentti, eversti Svjaskinin komentama Viaporin linnoitustykistön 2. pataljoona ja everstiluutnantti Serebrjakovin johtama Viaporin miinakomppania.
Ilmavalvontatoiminta alkoi 1910, kun saareen tukeutui Viaporin 3. Ilmapurjehduskomppania. Jo maailmansodan toisena vuotena 1915 saarelle tuli eversti Buchin komentaman 428. Stariskin jalkaväkirykmentin kaksi pataljoonaa.
Suomen tasavallan aika

Suomen sisällissodan jälkeen varuskunnassa oli Santahaminan vankileiri, jossa pidettiin lähinnä naisvankeja.
Itsenäisyyden alkuaikoina Santahaminassa toimivat muun muassa Hyökkäysvaunurykmentti 1919–, Santahaminan lentoasema 1918–, Lentopataljoona (Ilmailupataljoona), Lento-osasto II, Ilmavoimien lentokonetehdas (vuodesta 1928 Valtion lentokonetehdas) 1921–,
Toisen maailmansodan jälkeen perustettiin Puolustuslaitoksen Santahaminan tehdas, jossa rakennettiin työkoneita pääasiassa siviilikäyttöön. Yhteissisun (myöhemmin Vanajan Autotehdas) liittoutuneiden ylijäämävarastoista ostamia yhdysvaltalaisia White M2 -puolitela-autoja muutettiin salaojankaivukoneiksi, nosturiautoiksi, kompressorivaunuiksi ja kivenraivauskoneiksi vuoteen 1955 saakka. Vuonna 1953 tehtaalla aloitettiin yksittäiskappaleina hydraulisten traktorikaivureiden valmistus. Santahaminan tehdas tuhoutui tulipalossa vuonna 1957 ja sen toiminta siirrettiin Vammalaan uuteen Puolustuslaitoksen Vammaskosken tehtaaseen. Vammalassa traktorikaivureiden valmistus kehittyi sarjatuotannoksi ja niiden nimeksi tuli Vammas.
Santahaminan varuskunnassa toimivat puolustusvoimien yksiköt

Etelä-Suomen Huoltorykmentti
Kaartin jääkärirykmentti
Maanpuolustuskorkeakoulu
Suomenlinnan Rannikkorykmentti
Merisotakoulu